Diari Oficial de la Generalitat Valenciana


Sumari del DOGV 8868, del 28-07-2020 (2020/5085)

Notificació de la sentència dictada en el procediment ordinari número 219/2019.
-------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5085


Organisme emissor
:   Jutjat de Primera Instància Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 219/2019. [2020/5085]  
En aquest procediment seguit a instàncies de Banco Santander, SA, contra Irina Seyidova, s'ha dictat la sentència que, literalment, és com segueix:  
Dispositiva  
Estime íntegrament la demanda interposada per l'entitat Banco Santander, SA, representada pel procurador Beltrán Gamir i assistida de la lletrada Sempere Mas, contra Irina Seyidova, en situació de rebel·lia processal, i declare la resolució contractual del contracte de préstec amb garantia hipotecària subscrit entre les parts en virtut de l'escriptura pública autoritzada pel notari de Benidorm José Ramón Rius Mestre, en data 7 de maig de 2012, amb el número 495 del seu protocol, per un capital de 13.500 euros, per incompliment greu i essencial de l'obligació de pagament de la demandada prestatària, realitzada per l'entitat demandant el 31.01.2019 i ajustada al que disposa l'article 1.124 del Codi Civil.  
Condemne la demandada al pagament a l'entitat actora de la quantitat de 12.448,22 euros, en concepte de principal i interessos remuneratoris produïts fins a la resolució del contracte i el tancament del compte del préstec; així com al pagament dels interessos moratoris produïts des de la data de recepció de la comunicació de resolució contractual i fins al pagament complet d'aquests (calculats segons consta en l'acta de liquidació de saldo que consta en el document 3 de la demanda).  
Declare que les anteriors quantitats objecte de condemna poden realitzar-se en execució de sentència amb càrrec a la garantia hipotecària atorgada a favor de l'entitat demandant, sobre les finques registrals 61.937 i 62.217, totes dues del Registre de la Propietat de Sant Vicent del Raspeig (1. Urbana. Tres-cents dèsset. Plaça de garatge assenyalada amb el número cent set, en el soterrani del Residencial Nuevo Parque, siti a Sant Vicent del Raspeig (Alacant), en la parcel·la número 5 de la modificació del Pla especial de reforma interior de la Colonia Santa Isabel. Inscripció: inscrita en el Registre de la Propietat de Sant Vicent del Raspeig, tom 2.637, llibre 925, foli 25, finca núm. 61.937, inscripció 5; i 2. Urbana. Cinc-cents noranta-set. Traster assenyalat amb el número cent set, en el soterrani del Residencial Nuevo Parque, siti a Sant Vicent del Raspeig (Alacant), en la parcel·la número 5 de la modificació del Pla especial de reforma interior de la Colonia Santa Isabel. Inscripció: inscrita en el Registre de la Propietat de Sant Vicent del Raspeig, tom 2.639, llibre 927, foli 137, finca núm. 62.217, inscripció 5).  
  
Es condemna la demandada al pagament de les costes processals causades en aquesta instància.  
Contra aquesta resolució, s'hi pot interposar un recurs d'apel·lació dins del termini de 20 dies comptador des de l'endemà de la notificació, dirigit a la Il·lma. Audiència Provincial d'Alacant, competent, perquè en conega.  
Pel que fa a les dades de caràcter personal, a la confidencialitat i a la prohibició de transmetre-les o de comunicar-les per qualsevol mitjà o procediment, aquestes han de tractar-se exclusivament per als fins propis de l'Administració de justícia (Llei orgànica 15/1999, de 13 de desembre, de protecció de dades de caràcter personal).  
Aquesta és la meua sentència, de la qual cal expedir una testimoniança per a unir-la a les actuacions, que, jutjant definitivament en primera instància, pronuncie, mane i signe.  
Publicació. La sentència anterior ha sigut donada, llegida i publicada per la jutgessa que l'ha dictada mentre celebrava audiència pública. En done fe.  
I, atés que es desconeix el parador de la demandada, Irina Seyidova, expedisc aquest edicte a fi que li valga de notificació en deguda forma.  
  
  
Sant Vicent del Raspeig, 31 de març de 2020.- El lletrat de l'Administració de justícia: Jorge Blanes Jover.